**POKYNY PRE AUTOROV**

* kazuistika z odboru kardiológia alebo iného vedného odboru internej medicíny
* abstrakt musí obsahovať názov prednášky, autorov (priezvisko a iniciálka mena, priezvisko a meno prednášajúceho podčiarknuť), pracoviská
* akceptuje sa výlučne abstrakt, odoslaný v elektronickej podobe (e-mail), napísaný písmom **Times New Roman**, veľkosť písma **12**, riadkovanie **1,5**, maximálny rozsah **1** strana formátu **A4**. Do abstraktu **nevkladajte tabuľky, grafy ani obrázky**.
* názov prednášky a jej obsah môžu obsahovať len názvy účinných látok liekov ale nesmú obsahovať ich obchodné názvy
* prezentácie môžu obsahovať otázky pre auditórium s dostupným interaktívnym hlasovaním
* akákoľvek obrazová dokumentácia a video dokumentácia nesmie obsahovať potenciálne identifikátory pacienta
* prihlášky na aktívnu účasť a abstrakty prosím zasielajte elektronicky cez online registráciu na www.amedi.sk alebo mailom na [marketing@amedi.sk](mailto:marketing@amedi.sk) **najneskôr do 15. 3. 2018**
* všetci autori prezentácií sa musia vopred zaregistrovať prostredníctvom online registrácie na [www.amedi.sk](http://www.amedi.sk)
* o prijatí ponúknutej kazuistiky na prezentáciu rozhoduje vedecký výbor
* o prijatí práce do programu bude korešpondujúci autor informovaný mailom po zostavení programu
* maximálny časový rozsah prezentácie je 10 min.
* autori prác, ktorí sa umiestnia v jednotlivých blokoch na 1. až 3. mieste sa zaväzujú spracovať kazuistiky v textovej podobe na publikáciu v časopisoch Interná medicína, resp. Kardiológia pre prax
* abstrakty nespĺňajúce uvedené kritériá sa nebudú akceptovať na posúdenie vedeckým výborom

**VŠEOBECNÉ INFORMÁCIE**

* abstrakty všetkých prijatých prác budú uverejnené v zborníku abstraktov, ktorý dostanú všetci registrovaní účastníci podujatia
* vedecký výbor si vyhradzuje právo zaradiť kazuistiky do blokov
* vedecký výbor si vyhradzuje právo zaradiť zaslanú kazuistiku do programu formou prednášky alebo e-posteru
* autori prác prijatých vo forme e-posteru dostanú mailom pokyny na prípravu prezentácie
* súťaž vyhodnotí vopred stanovená nezávislá porota a výsledky budú zverejnené počas podujatia „Kazuistiky v internej medicíne a kardiológii“
* v prípade súhlasu autora bude videozáznam a audiozáznam z prezentácie zverejnený na [www.amedi.sk](http://www.amedi.sk)
* prví autori prezentácií sú oslobodení od platby registračného poplatku